Here is a page extracted from Wikipedia that may contain CSS, HTML, and a lot of unformatted text.

Title: Mamblas (cheomorfolochía)
Content: Este articlo tracta sobre Mamblas, releu estructural. Pa atros usos d'a palabra Mamblas, se veiga Mamblas (desambigación).

As mamblas (d'o latín MAMMULA), son releus con forma de teta. En tierras d'a Meseta Espanyola, y especialment en a provincia de Burgos as mamblas s'han formau en plegos d'estratos de calsinera d'o Cretacio superior que han sedimentau sobre almendrons y arenitas. Como en estas series de plegos gosan conservar-sen millor os sinclinals que os anticlinals, os cabaltos d'as mamblas gosan corresponder a sinclinals pendius. En atros puestos as mamblas pueden corresponder a pueyos testimonials y a antepueyos.

Toponimia 
En o centro d'a Peninsula Iberica abundan os toponimos con formaus a partir d'a palabra mambla. En a val d'Ebro actualment no son guaire comuns ni en a macrotoponimia ni en a microtoponimia, pero se'n conoix como toponimos documentals, destacando Mamblas, antigo lugar d'o termin municipal de Zaragoza situau en l'actual barrio de Santa Isabel.

Referencias 

Mamblas